Tiltale for røveri efter straffelovens § 288, stk. 1, nr. 1, samt besiddelse af skydevåben under særligt skærpende omstændigheder efter straffelovens § 192 a, stk. 1, nr. 1
Ret: Retten på Bornholm (1. instans)
Faggruppe: Straffesag — Almindelig domsmandssag
Sagsemner: Formueforbrydelser;
Våben, eksplosiver og fyrværkeri;

/

Dom i sag om røveri af pistol og
overtrædelse af våbenlovgivningen

Dom afsagt: 18. april 2023

Seks mænd i alderen 17 til 22 år var tiltalt for røveri af en halvautomatisk pistol med

tilhørende magasiner m.m. To af de tiltalte var også tiltalt for at have besiddet og

transporteret pistolen.

Sagsnummer: SS-37/2023

Sagen kort fortalt

Seks mænd i alderen 17 til 22 år var tiltalt for væbnet røveri af en halvautomatisk pistol af
mærket Glock med tilhørende magasiner m.m. på en privatadresse i Rønne. To af de
tiltalte var også tiltalt for under skærpende omstændigheder at have besiddet og
transporteret pistolen bort fra privatadressen og blandt andet nedgravet den på et
offentligt tilgængeligt skovareal i Rønne.

Der var rejst tiltale efter bestemmelsen om røveri i straffelovens § 288, stk. 1, nr. 1, samt
straffelovens § 192 a, stk. 1, nr. 1, om besiddelse af skydevåben under skærpende
omstændigheder.

Anklagemyndigheden påstod alle tiltalte idømt fængselsstraffe og påstod en 17-årig, en
19-årig og en 21-årig blandt de tiltalte udvist.

De tiltalte nægtede sig skyldig og påstod frifindelse for påstanden om udvisning.

Dommens resultat

Samtlige tiltalte blev fundet skyldige i røveriet, og to af de tiltalte blev herudover fundet
skyldige i at have overtrådt våbenlovgivningen under skærpende omstændigheder.

De to tiltalte, der blev fundet skyldige i både væbnet røveri og overtrædelse af
våbenlovgivningen, blev idømt fængsel i 3 år.

De øvrige tiltalte blev fundet skyldige i væbnet røveri, og idømt fængsel i henholdsvis 1 år
og 4 måneder, 10 måneder, 9 måneder og 8 måneder. Forskellene i straffene til disse fire
tiltalte skyldtes blandt andet forskelle i de tiltaltes deltagelse i røveriet, enkelte tiltaltes
reststraffe fra tidligere domme, og at en af de tiltalte er mindreårig.



/

Tre tiltalte blev meddelt en advarsel om udvisning.

Sagen blev behandlet med domsmænd, og dommerne var enige om dommens resultat.

Den mindreårige tiltalte modtog dommen. De øvrige tiltalte og anklagemyndigheden kan
inden for 14 dage beslutte, om dommen skal ankes.

Afgørelsesdato

Dommen blev afsagt af Retten på Bornholm den 18. april 2023.